આ એબ્સર્ડ શબ્દ પણ ઍબ્સોલ્યુટ અને ઍબસ્ટ્રેક્ટની જેમ ઘણો વિચારસ્પદ રહેલો છે. સાર્ત્રની સાથે સિમોન યાદ આવે કે ના આવે ...અલગથી પણ, મગજ કામુનો ડેટા જરૂર ટેપ કરી લે! કામુ કહેતા કે " એબ્સર્ડ અનિવાર્ય વિભાવના છે અને સૌ પ્રથમ સત્ય છે ! ‘ કામુ એબ્સર્ડ સમજાવે છે– ‘માણસ સૂઝ-સમજહીનતાની સામે ઊભો રહે છે. તેની અંદરની સુખ અને સમજની ચાહની તેને અનુભૂતિ થાય છે. એબ્સર્ડ આ માનવીય જરૂરિયાત અને સૂઝ-સમાજ વગરની જગતની ચૂપકીદી વચ્ચેની લડાઈનું પરિણામ છે. ’ કામુ માને છે કે ‘ સમય જતા માણસને તેનો દુશ્મન કોણ છે તે ખબર પડી જાય છે ...'કાલ'! અને આ કાલને તે ચાહતો રહ્યો પણ તેની અંદરનું સર્વસ્વ આ કાલને નકારતું રહ્યું! શરીરની માંસ-પેશીઓનો આ બળવો એ એબ્સર્ડ છે! ‘